Löwenstern

**Löwenstern** (ka Loewenstern, rootsipäraselt **Leijonstierna**) on Riiast pärit baltisaksa aadlisuguvõsa. 

Löwensternid põlvnesid Riia kaupmeestest ja raehärradest Rigemannidest, Diedrich Rigemanni (1611–1656) ja venna  Christoffer Rigemanni aadeldamisest Rootsi kuninganna poolt 1650. aastal kandis nimetust Rigeman von Leijonstierna (von Löwenstern), kuid ei introdutseeritud Rootsi rüütelkonda. Rootsi rüütelkonnas oli ka 1645. aastal aadeldatud Leijonstierna nr 333, tituleerimata aadlisuguvõsa ja 1693. aastal aadeldatud, tituleerimata Holsteini päritolu Löwenstern nr 1268.

Suguvõsa jagunes Rootsi-, Eesti- ja Liivimaa liiniks. 1720. aastal introdutseeriti vabahärrasuguvõsana Rootsi rüütelkonda nr 181 all, 1747. aastal immatrikuleeriti Liivimaa rüütelkonna aadlimatriklisse nr 78 all ja 1777. aastal Eestimaa rüütelkonna aadlimatriklisse nr 100 all.

Suguvõsale kuulusid eri aegadel Eesti alal Alavere, Kuigatsi, Lota ja Mäo mõis, Vana-Antsla,  Vastse-Antsla, Mäksa, Poka,  Pringi, Soontaga, Vaalu, Kuigatsi, Suure-Kõpu, Puiatu,  Valkla, Jäneda, Vana-Laitsna mõis 1649-1883 ka Antsla vasallilinnus (mõis).

## Suguvõsa liikmeid
*Diedrich Rigeman, aadeldatult Diedrich Rigeman von Leijonstierna (Löwenstern)  (1611–1656), Rootsi sõjaväelane (kapten ja Rootsi Vestfaali armee sõjakomissar), Antsla linnuse,  Antsla, Kriimani ja Podakājase mõisnik
*Christoph Rigeman, aadeldatult (1650)  Christoph Rigeman von Leijonstierna (Löwenstern) (surn. 1658), Riia bürgermeister (1656), Liivimaa *Salubben*i ja  Šķiliņi mõisnik
*Joachim von Löwenstern (1639–1681), Rootsi sõjaväelane (leitnant), Uue-Antsla mõisnik
*Christoph von Löwenstern (1644–1695), Riia raehärra (1683)
*Valentin von Löwenstern (1666–1740), Rootsi sõjaväelane (major), Liivimaa maanõunik (1721), Tartu kreisisaadik (1725), Antsla mõisnik
*Diedrich Julian von Löwenstern (1677–1740), Rootsi sõjaväelane (kindralleitnant), 1720. introdutseeriti vabahärrana Rootsi rüütelkonda nr 181 all
*Carl Diedrich von Löwenstern (1678–1738), Rootsi sõjaväelane (major), Antsla mõisnik
*Johann von Löwenstern (1716–1781), Restu, Raasiku, Kambi, Alavere mõisnik, kanti  1777. aastal Eestimaa rüütelkonna aadlimatriklisse nr 100 all 
*Valentin Johann von Löwenstern (1723–1770),  Venemaa keisririigi sõjaväelane (rittmeister), Uue-Antsla, Kriimani, Kuigatsi ja Soontaga mõisnik
*Carl Dietrich von Löwenstern (1726–1783),  Venemaa keisririigi sõjaväelane (rittmeister), Liivimaa maanõunik, Vana-Antsla, Mäksa, Poka ja Valmiera mõisa omanik, asutas 1778. Valmiera majoraadi. Liivimaa suguvõsaliin
*Martin Heinrich von Löwenstern (1732–1751),  Venemaa keisririigi sõjaväelane (kornet), Tõikvere ja Rääbise mõisnik
*Hermann Ludwig von Löwenstern (1748–1815), kreisimarssal, 1789–1792 Eestimaa kubermangu rüütelkonna aadlimarssal, 1796–1814 Eestimaa maanõunik ja 1803–1815 Eestimaa konsistooriumi president, Raasiku, Kambi, Valkla, Jäneda ja Alavere mõisnik, Eestimaa suguvõsaliin
*Paul Ludwig Johann von Löwenstern  (1752–1802), Pringi, Soontaga, Vaalu, Kuigatsi, Suure-Kõpu ja Valgamaa Vana-Laitsna mõisnik, õuekohtu assessor, Saksi-Weimari salanõunik
*Carl Otto von Löwenstern (1755–1833), Liivimaa maanõunik, Valmiera majoraadi, Vana- ja Vastse-Antsla, Mäksa ja Koknese mõisnik.
*Carl Johann Ernst von Löwenstern (1774–1805), Venemaa keisririigi sõjaväelane (polkovnik), Voore mõisaomanik
*Woldemar Hermann von Löwenstern (1776–1858), Venemaa keisririigi sõjaväelane (kindralmajor)
*Hermann Ludwig von Löwenstern (1777–1836), Venemaa keiserliku laevastiku kaptenleitnant, Raasiku, Kambi, ja Alavere mõisnik, Adam Johann von Krusensterni ekspeditsiooni liige
*Andreas Magnus Otto von Löwenstern (1782–1852), kammerhärra, tegelik riiginõunik, maahärra, Valmiera majoraadi, Koknese, Stukmani ja Lapinsky, Rīteri ja Puiatu mõisnik.
*Heinrich Karl Ludwig von Löwenstern (1783–1843), baltisaksa päritolu tõlkija ja Venemaa riigitegelane.
*vabahärra Georg Heinrich von Löwenstern (1786–1856), Venemaa keisririigi sõjaväelane (kindralmajor), Taani diplomaat
*Johann Peter Eduard von Löwenstern (1790–1837), Venemaa keisririigi sõjaväelane (kindralmajor)
*Ludwig von Löwenstern  (1856–1883), Kuigatsi, Pringi, Vaalu ja Soontaga mõisnik

## Viited

## Välislingid

* Stackelberg, Otto Magnus von. Genealogisches Handbuch der baltischen Ritterschaften, Teil Estland Band II,  Görlitz, 1930,  usw, 
*Von Löwenstern nr 181, www.adelsvapen.com
*Leijonstierna nr 333, www.adelsvapen.com
*Von Löwenstern nr 1268, www.adelsvapen.com
*Loewenstern.de.tl